**Ministru kabineta noteikumu projekta “Grozījumi Ministru kabineta 2019. gada 8. janvāra noteikumos Nr. 9 “Lauksaimniecības, zivsaimniecības un lauku attīstības garantiju programmas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Grozījumi Ministru kabineta 2019. gada 8. janvāra noteikumos Nr. 9 “Lauksaimniecības, zivsaimniecības un lauku attīstības garantiju programmas noteikumi” sagatavoti, lai nodrošinātu finansējumu garantijām. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Attīstības finanšu institūcijas likuma 12. panta ceturtā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Tā kā akciju sabiedrība "Attīstības finanšu institūcija "Altum"" (turpmāk – sabiedrība "Altum") garantiju programmā gandrīz jau ir izsniegusi garantijas par kredītiestāžu izsniegtiem aizdevumiem Ministru kabineta 2019. gada 8. janvāra noteikumu Nr. 9 “Lauksaimniecības, zivsaimniecības un lauku attīstības garantiju programmas noteikumi” (turpmāk – noteikumi Nr. 9) 4. punktā paredzētā finansējuma 1 100 000 *euro* apmērā un palielinās arī interese par garantiju pieprasījumu no komercbankām par aizdevumu izsniegšanu Lauku attīstības plāna 2014–2020 investīciju projektiem, grozījumi, kas ietverti noteikumu projekta 1. punktā, paredz palielināt finansējuma apmēru garantiju izsniegšanas nodrošināšanai par 725 000 *euro*.Lauksaimniecības, zivsaimniecības un lauku attīstības garantiju programmas finansējumam tiek izmantoti Latvijas Lauku attīstības programmas 2007.–2013. gadam un Rīcības programmas Eiropas Zivsaimniecības fonda atbalsta ieviešanai Latvijā 2007.–2013. gada plānošanas perioda pasākuma “Kredītu fonds” atmaksas finansējuma līdzekļi 725 000 *euro* apmērā. No Latvijas Lauku attīstības programmā 2007.–2013. gadam īstenotā pasākuma “Kredītu fonds” atmaksājamais finansējums garantiju programmai tiek novirzīts 600 000 *euro* apmērā, bet no Rīcības programmā Eiropas Zivsaimniecības fonda atbalsta ieviešanai Latvijā 2007.–2013. gadam īstenotā pasākuma “Kredītu fonds” – 125 000 *euro* apmērā.Atbilstoši noteikumu projekta 2. punktā noteikts, ka sabiedrībai "Altum" jānodrošina atsevišķa lauksaimniecībai, lauku attīstībai un zivsaimniecības attīstībai sniegtā atbalsta finanšu līdzekļu uzskaite.Ar finansējumu 1 100 000 *euro* apmērā 2019. gadā ir izsniegtas 10 garantijas kopumā par 2 400 000 *euro*, savukārt līdz 20.11.2020. – jau 17 garantijas kopumā par 7 200 000 *euro*. Noteikumu projekta 3. punkts paredz termiņu, līdz kuram sabiedrība "Altum" var piešķirt valsts atbalstu, ievērojot atbilstoši Komisijas 2014. gada 25. jūnija Regulas (ES) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (turpmāk – regula Nr. 702/2014), Komisijas 2013. gada 18. decembra Regulas (ES) Nr. [1407/2013](http://eur-lex.europa.eu/eli/reg/2013/1407/oj/?locale=LV) par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – regula Nr. [1407/2013](http://eur-lex.europa.eu/eli/reg/2013/1407/oj/?locale=LV)), Komisijas 2014. gada 27. jūnija Regulas (EK) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (turpmāk – regula Nr. 717/2014) un Komisijas 2013. gada 18. decembra Regulas (EK) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (turpmāk – regula Nr. 1408/2013) darbības termiņa beigas.Ar noteikumu projekta 4. un 8. punktu izdarīts tehnisks precizējums, jo noteikumi tiek papildināti ar jaunu pielikumu.Noteikumu Nr. 9 pašreizējā redakcija paredz garantiju piešķiršanu par vienreizēju maksu, bet mazajiem un vidējiem uzņēmumiem šāda summa no apgrozāmajiem līdzekļiem ir pārāk liela un tie nevar atļauties to izmantot. Tādēļ nepieciešami grozījumi spēkā esošajos noteikumos, paredzot atbalstāmo darbību un izmaksu nosacījumus arī apgrozāmo līdzekļu garantijām mazajiem un vidējiem uzņēmumiem – ikgadēju maksājumu vienreizēja makājuma vietā. Atbilstoši precizēti noteikumu 5., 9. un 13. punkts, kas paredz, ka apgrozāmo līdzekļu garantijas maksa ir ikgadēja, tādējādi to padarot pieejamu arī maziem un vidējiem uzņēmumiem. Patlaban investīciju garantijām lauksaimnieku garantijas programmā vidējā prēmijas likme ir 1,3%, savukārt komersntu garantjām – 0,9 %. Šāda pieeja apgrozāmo līdzekļu garantijām lauksaimnieku programmā varētu veicināt finansējuma pieejamību apgrozāmiem līdzekļiem.Noteikumu projekta 6., 7., 10., 11. un 12. punkts paredz svītrot atsauci uz lielajiem uzņēmumiem, jo garantiju atbalsts tiek paredzēts visiem uzņēmumiem, ne tikai lielajiem, tādēļ *de minimis* atbalsta nosacījumi attiecināmi arī uz maziem un vidējiem uzņēmumiem.Ja garantiju ir plānots kumulēt ar citu atbalstu, tiktu nodrošināta korekta kumulācijas normu ievērošana.Noteikumu projekta 14. punktā noteikts, ka atbalsta pretendents iesniedz informāciju par plānoto vai piešķirto atbalstu par tām pašām attiecināmajām izmaksām vai atbalstu riska pasākumā, norādot atbalsta piešķiršanas datumu, atbalsta sniedzēju, atbalsta pasākumu, atbalsta intensitāti un plānoto vai piešķirto atbalsta summu. Sabiedrība "Altum" pirms lēmuma par atbalsta piešķiršanu pieņemšanas izskata atbalsta pretendenta iesniegtos dokumentus un pārliecinās par kumulācijas normu korektu izpildi.***Valsts atbalsta atgūšana***Lai nodrošinātu nelikumīga valsts atbalsta atgūšanu, noteikumu projekta 15. punktā noteikts, ka tad, ja ir pārkāptas šajos noteikumos noteiktās prasības, atbalsta saņēmējam ir pienākums atmaksāt sabiedrībai "Altum" saņemto valsts atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) [2015/1589](http://eur-lex.europa.eu/eli/reg/2015/1589/oj/?locale=LV), ar ko nosaka sīki izstrādātus noteikumus Līguma par Eiropas Savienības darbību [108.](https://likumi.lv/ta/id/272094#p108) panta piemērošanai, (turpmāk – Komisijas regula Nr. 794/2004) 10. pantu, tiem pieskaitot 100 bāzes punktu, no dienas, kad valsts atbalsts tika izmaksāts finansējuma saņēmējam, līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi, jo citādi nav nekādas jēgas Attīstības finanšu institūcijas likuma 12. panta ceturtajā daļā noteiktajam deleģējumam Ministru kabinetam paredzēt programmas izmaksu attiecināmības nosacījumus, ja nav mehānisma neatbilstoši izmaksāto garantijas summu atgūšanai.Skaidrojums par nelikumīga atbalsta atgūšanu nacionālā līmenī ir sniegts 2019. gada 5. marta spriedumā lietā *Estii Pagar C-349/17*. Atbilstoši sprieduma lietā *Esti Pagar* *C-349/17* 104.–106. punktam valsts iestāde, ja tā ir kļūdaini piemērojusi attiecīgo komercdarbības atbalsta regulējumu, nevar radīt šī atbalsta saņēmējam tiesisko paļāvību par šī atbalsta likumību. Tas nozīmē, ka atbalsts ir uzskatāms par nelikumīgi piešķirtu arī tad, ja atbalsta sniedzējs ir kļūdaini piemērojis regulu nosacījumus, piešķirot atbalstu, un šādā gadījumā atbalsta sniedzējs nevar nodrošināt tiesisko paļāvību atbalsta saņēmējam par šī atbalsta likumību.Tāpat Finanšu ministrijas 15.04.2020. vēstulē Nr. 7-4/18/1772 ir sniegts skaidrojums par piemērojamiem pamatprincipiem komercdarbības atbalsta atgūšanā, atsaucoties uz tiesvedībā *Eesti Pagar* AS pret *Ettevõtluse Arendamise Sihtasutus, Majandus ja Kommunikatsiooniministeerium* (turpmāk – EST spriedums) minētajiem apsvērumiem:“*No minētā EST sprieduma galvenokārt izriet, ka arī gadījumos, kad Eiropas Komisija nav pieņēmusi lēmumu par komercdarbības atbalsta atgūšanu par dalībvalsts iestādes (atbalsta sniedzēja) piešķirto komercdarbības atbalstu, kas tika piešķirts, neievērojot LESD 108. panta 3. punktā noteikto paziņošanas pienākumu, un kuru piešķirot netika izpildīti komercdarbības atbalsta regulējuma (t.sk. Komisijas 2014. gada 17. jūnija regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu) nosacījumi, dalībvalsts iestādei (atbalsta sniedzējam), ir pienākums pašai pēc savas iniciatīvas atgūt šādu komercdarbības atbalstu. EST spriedumā Eiropas Savienības tiesa ir skaidri nospriedusi, ka no LESD 108. panta 3. punkta izriet arī tas, ka, atgūstot iepriekš minēto komercdarbības atbalstu pēc savas iniciatīvas, dalībvalsts iestādei (atbalsta sniedzējam) ir jāpieprasa no šī atbalsta saņēmēja procenti atbilstoši piemērojamo valsts tiesību normām. EST spriedumā ir noteikts, ka LESD 108. panta 3. punktā ir prasīts, lai ar šīm tiesību normām tiktu nodrošināta visa nelikumīgā atbalsta atgūšana un lai līdz ar to tā saņēmējam tostarp tiktu uzdots samaksāt procentus par visu laikposmu, kurā tas ir guvis labumu no šī atbalsta, pēc likmes, kas vienāda ar likmi, kura būtu tikusi piemērota, ja šim atbalsta saņēmējam minētajā laikposmā attiecīgā atbalsta summa būtu bijusi jāaizņemas tirgū*.”Attīstības finanšu institūcijas likuma 12. panta ceturtajā daļā noteikts, ka Ministru kabinets apstiprina programmas un **nosaka to īstenošanas kārtību**, finansējumu, atbalstāmo darbību un izmaksu attiecināmības nosacījumus, tajā skaitā finansējumu Finanšu institūcijas izdevumu segšanai. Saskaņā ar šī punkta regulējumu noteikumu projektā ietverti garantiju sniegšanas nosacījumi, prasības atbalsta saņēmējam, minēts maksimālais garantijas apmērs un atbalstāmās nozares, kā arī paredzēti garantijas pagarinājumu prēmijas maksājuma un atbalsta apvienošanas nosacījumi un cita starpā arī norma par nelikumīga valsts atbalsta atgūšanu.Noteikumu projekta 16. punkts paredz garantijas aprēķināšanas metodi apgrozāmo līdzekļu gada maksai.Saistības ir [civilkodeksu](https://eu-central-1.protection.sophos.com?d=wikipedia.org&u=aHR0cHM6Ly9sdi53aWtpcGVkaWEub3JnL3dpa2kvQ2l2aWxrb2Rla3Nz&i=NWZjZjllOTZmOTIxY2QwZTA1Mzk1OGZl&t=Z0ViM1hoZGxjV1BXU0h5cDUzSWFMY3lMYm1NaEhhcWVJRGRNV0QrSHpSMD0=&h=8d9c669e4075424bbb0f27126a637ae2) princips, kas Latvijā ir ieviests ar [Civillikumu](https://eu-central-1.protection.sophos.com?d=wikipedia.org&u=aHR0cHM6Ly9sdi53aWtpcGVkaWEub3JnL3dpa2kvQ2l2aWxsaWt1bXM=&i=NWZjZjllOTZmOTIxY2QwZTA1Mzk1OGZl&t=VGJlNjYrbW5YZ3dTSXZLR3ZYck1vRGFsbWlIN3UyK0ViSVU4MDlYQzU4OD0=&h=8d9c669e4075424bbb0f27126a637ae2), uz kura pamata vienai personai (parādniekam) ir jāizdara par labu otrai (kreditoram) zināma darbība, kam ir mantiska vērtība.Nosakot kredītreitingu jeb kredīta kvalitātes klasi saskaņā ar noteikumu projekta 2. pielikumu, tiek vērtētas visas atbalsta saņēmēja līdzšinējās saistības, vai atbalsta saņēmējs tās spēj pildīt. Informācija tiek vērtēta saskaņā ar bilances datiem, kuros parādās līdzšinējie aizņēmumi. “Altum” pēc nepieciešamības šo informāciju var arī pieprasīt no Latvijas Bankas Kredītreģistra datiem. Informācijas apmaiņu ar Latvijas Bankas Kredītreģistra datiem regulē Ministra kabineta 2018. gada 18.j anvāra noteikumi Nr. 160 “Kredītu reģistra noteikumi”[[1]](#footnote-1). |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un sabiedrība “Altum” |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar lauksaimniecisko ražošanu, zvejniecību un un zvejas produktu apstrādi, lauksaimniecības produktu pārstrādes uzņēmumi un lauksaimniecības pakalpojumu kooperatīvās sabiedrības |
| 2. | Tiesiskā regulējuma ietekme uz tautsaimniecību un administratīvo slogu | Lai sekmētu Eiropas Savienības struktūrfondu finansēto projektu īstenošanu un lauksaimniecības nozarē, lauksaimniecības produktu pārstrādē un zvejniecības un zvejas produktu apstrādē iesaistītajiem uzņēmumiem nodrošinātu ilgtermiņa investīcijas ar atbilstošām aizdevumu likmēm, papildus ir jāparedz atbalsts garantijām kredītiem, galvojumiem un citiem finanšu pakalpojumiem. Tā arī tiktu veicināta uzņēmumu efektivitāte un nodrošināta investīciju ieplūšana uzņēmumos. |
| 3. | Administratīvo izmaksu monetārs novērtējums | Projekts nepalielinās administratīvo slogu. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1.. | Saistības pret Eiropas Savienību | Komisijas 2013.gada 18.decembra Regula (EK) Nr. [1407/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) par Līguma par Eiropas Savienības darbību 107. un 108. panta piemērošanu *de minimis* atbalstam;Komisijas 2013.gada 18.decembra Regula (EK) Nr. [1408/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē;Komisijas 2014. gada 27. jūnija Regula (EK) Nr. [717/2014](http://eur-lex.europa.eu/eli/reg/2014/717?locale=LV) par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē;Komisijas 2014. gada 25. jūnija Regula (ES) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu;Komisijas 2004. gada 21. aprīļa Regula (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2013.gada 18.decembra Regula (EK) Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr. 1407/2013);Komisijas 2013.gada 18.decembra Regula (EK) Nr.1408/2013 par Līguma par Eiropas Savienības darbību 107. un 108.panta piemērošanu *de minimis* atbalstam lauksaimniecības nozarē (turpmāk – Komisijas regula Nr. 1408/2013);Komisijas 2014. gada 27. jūnija Regula (EK) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (turpmāk – Komisijas regula Nr. 717/2014);Komisijas 2014. gada 25. jūnija Regula (ES) Nr.702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108.pantu (turpmāk – Komisijas regula Nr.702/2014);Komisijas 2004. gada 21. aprīļa Regula (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr. 794/2004) |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regula Nr. 702/2014  | Noteikumu projekta 3.punkts | Komisijas regulas Nr. 702/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas regula Nr. 717/2014  | Noteikumu projekta 3.punkts | Komisijas regulas Nr. 717/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas regula Nr. 1407/2013  | Noteikumu projekta 3.punkts | Komisijas regulas Nr. 1407/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas regula Nr. 1408/2013  | Noteikumu projekta 3.punkts | Komisijas regulas Nr. 1408/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas regulas Nr.794/2004 6.panta 10. un 11. punkts | Noteikumu projekta 15.punkts | Komisijas regulas Nr. 794/2004 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" (turpmāk – noteikumi Nr. 970) 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties noteikumos Nr. 970 noteiktajā kārtībā, publicējot paziņojumu par līdzdalības procesu Zemkopības ministrijas tīmekļvietnē [www.zm.gov.lv](http://www.zm.gov.lv) un Ministru kabineta tīmekļvietnes sadaļā "Ministru kabineta diskusiju dokumenti". |
| 2. | Sabiedrības līdzdalība projekta izstrādē | Informācija par noteikumu projektu ievietota tīmekļvietnē [www.zm.gov.lv](http://www.zm.gov.lv) un Ministru kabineta tīmekļvietnes [www.mk.gov.lv](http://www.mk.gov.lv) sadaļā "Ministru kabineta diskusiju dokumenti".  |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un sabiedrība “Altum”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas. Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Voiče 67027121

linda.voice@zm.gov.lv

1. https://likumi.lv/ta/id/296597-kreditu-registra-noteikumi [↑](#footnote-ref-1)